420.07 REGOLAMENTI DWAR L-ISTANDARDS TA’ PROĊEDURA GĦALL-GĦOTI U L-IRTIRAR TAL-PROTEZZJONI INTERNAZZJONALI L-AVVIŻ LEGALI 416 tal-2015. L-AVVIŻ LEGALI 416 tal-2015. 1. Titolu. It-titolu ta’ dawn ir-regolamenti huwa r-Regolamenti dwar l-Istandards ta’ Proċedura għall-Għoti u l-Irtirar tal-Protezzjoni Internazzjonali. 2. Dawn ir-regolamenti jittrasponu d-dispożizzjonijiet tad-Direttiva tal-Kunsill 2011/95/UE dwar standards għall-kwalifika ta’ ċittadini ta’ pajjiżi terzi jew persuni apolidi bħala benefiċjarji ta’ protezzjoni internazzjonali għal stat us uniformi għar-refuġjati jew għal persuni eliġibbli għal protezzjoni sussidjarja, u l-kontenut tal-protezzjoni mogħtija u d-Direttiva tal-Kunsill 2013/32/EU dwar proċeduri komuni għall-għoti u irtirar tal-protezzjoni internazzjonali. Tifsir. 3. F’dawn ir-regolamenti, kemm-il darba r-rabta ta’ kliem ma tkunx teħtieġ xort’oħra- "l-Att " tfisser l-Att dwar ir-Rifuġjati; Kap. 420. Kap. 420. " applikant " tfisser ċittadini ta’ pajjiżi terzi jew persuni apolidi li jkunu applikaw għall-protezzjoni internazzjonali u tkun għada ma ttieħditx deċiżjoni finali mill-Kummissarju jew mill-Bord tal-Appell dwar ir-Rifuġjati rigward l-applikazzjoni; " applikant fi bżonn ta’ garanziji proċedurali speċjali " tfisser applikant li jkun limitat milli jibbenefika mid-drittijiet u jissodisfa l-obbligi rikjestikemm f’dawn ir-regolamenti kif ukoll fl-Att, minħabba fiċ-ċirkostanzi individwali tiegħu; "awtorità li tiddeciedi " tfisser il-Kummissarju għar-Rifuġjati; " awtoritajiet kompetenti " tfisser il-Kummissarju għar-Rifuġjati jew ir-rappreżentanti tiegħu; " il-Bord " tfisser il-Bord tal-Appelli dwar ir-Rifuġjati kif imwaqqaf bl-artikolu 5 tal-Att; " konsulent legali " tfisser persuna li hija awtorizzata tipprattika l-professjoni legali f’Malta skont il-Kodiċi ta’ Organizzazzjoni u Proċedura Ċivili; " Konvenżjoni " tfisser il-Konvenżjoni tal-1951 dwar l-istatus ta’ Rifuġjati magħmula f’Ġinevra fit-28 ta’ Lulju, 1951, li Maltaaderiet għaliha fis-17 ta’ Ġunju, 1971 u l-Protokoll tal-1967 dwar l-Istatus ta’ Rifuġjati tal-31 ta’ Jannar, 1967 li Maltaaderiet għalih fil-15 ta’ Settembru, 1971, bla ħsara għad-dikjarazzjonijiet u r-riservi magħmulin minn Malta; " il-Kummissarju " tfisser il-Kummissarju għar-Rifuġjati, u tinkludi, skont il-limitu u l-awtorità mogħtija, lil kull persuna oħra temporanjament awtorizzata f’dik il-kapaċità mill-Ministru; " il-Kummissarju Għoli" tfisser il-Kummissarju Għoli għar-Rifuġjati tan-Nazzjonijiet Uniti jew minjirrappreżentah; " jibqa’ " tfisser li tibqa’ fit-territorju inkluż il-funtiera jew żoni ta’ transizzjoni tal-Istat Membru fejn l-applikazzjoni għall-protezzjoni internazzjonali tkun saret jew qed tiġi eżaminata; id-dritt li tibqa’ ma jintitolax għal permezz ta’ residenza; "minuri " tfisser ċittadin ta’ pajjiż terz jew persuna apolida ta’ età taħt it-tmitax il-sena; " minuri mhux akkumpanjat " tfisser minuri li jasal fit-territorju Malti mhux akkumpanjat minn persuna adultali tkun responsabbli għalih jew għaliha skont il-liġi nazzjonali u jibqa’ jitqieshekk għall-perijodu ta’ żmien kollu li l-minuri ma jkunx għadu tpoġġa taħt ir-responsabbiltà ta’ persuna adulta; tinkludi minuri li jitħalla mhux akkumpanjat wara li jkun daħal fit-territorju ta’ Malta; " persuni vulnerabbli " tfisser persuni li għandhom bżonn ta’ kura speċjali, support jew protezzjoni minħabba fl-età, diżabilità, jew riskju ta’ abbuż jew negliġenza, inklużi minuri, minuri mhux akkumpanjati, persuni b’diżabilità, anzjani, nisatqal, ġenituri singoli li jkollhom tfal minuri, vittmi tat-traffikar ta’ persuni, persuni lijbatu minn mardmentali u persuni li jkunu għaddew minn tortura, stupru jew forom serji oħra ta’ vjolen za psikoloġika, fiżika jew sesswali; " protezzjoni internazzjonali " tfisser l-istatus ta’ rifuġjat jew ta’ protezzjoni sussidjarja; " rappreżentant " tfisser persuna jew organizzazzjoni maħtura minn entitajiet kompetenti biex tassisti jew tirrappreżenta minuri mhux akkumpanjat fil-proċeduri tal-asil sabiex tiżgura l-aħjar interessi tat-tfal u teżerċi ta l-kompetenza legali tagħha għall-minuri meta jkun meħtieġ. Meta organizzazzjoni tiġi maħtura bħala rappreżentant, għandha tinnomina persuna li tkun responsabbli biex tiżvolġi d-dmirijiet ta’ rappreżentant fir-rigward tal-minuri mhux akkumpanjat. 4. Garanziji u obbligi tal-applikanti. (1) L-applikant għandu jiġi: (a) m għarraf: (i) bl-lingwa li huwa jifhem jew li huwa raġonevolment mistenni li jifhem tal-proċedura li għandha titħares u bid-drittijiet u obbligi tiegħu matul il-proċedura; (ii) bil-konsegwenzi possibbli f’każ li ma josservax l-obbligi tiegħu u ma jikkoperax mal-awtoritajiet; (iii) bil-perjodu ta’ żmien kif ukoll bil-mezzi għad-dispożizzjoni tiegħu sabiex jaqdi l-obbligu li jagħti l-elementi meħtieġa; (iv) bil-konsegwenzi ta’ rtira r espliċitu jew impliċitu tal-applikazzjoni; (v) bid-dritt tiegħu li jikkonsulta mal-Kummissarju Għoli jew ma’ kwalunkwe organizzazzjoni nazzjonali oħra li tipprovdi konsulenza legali u li jkollu assistenza legali matul l-istadji kollha tal-proċedura tal-asil: Iżda dan it-tagħrif għandu jingħata fi żmien tajjeb sabiex l-applikant ikun jista’ jeżerċita d-drittijiet garantiti u sabiex josserva l-obbligi preskritti bil-liġi; (b) mogħtis-servizzi ta’ interpretu għas-sottomissjoni tal-każ tiegħu lill-awtoritajiet kompetenti kull meta meħtieġ; (ċ) jingħata avviż, fi żmien raġonevoli, tad-deċiżjoni dwar l-applikazzjoni tiegħu għall-protezzjoni internazzjonali u dak l-avviż għandu jiġi mqassam lill-applikant jew lill-konsulent legali tiegħu; (d) jiġi mgħarraf bir-riżultat tad-deċiżjoni, bl-lingwa li huwa jifhem jew li huwa raġonevolment mistenni li jifhem, meta ma jkunx assistit jew rappreżentat mill-konsulent legali tiegħu; (e) jiġi provdut bl-informazzjoni dwar kif tiġi kontestata deċiżjoni negattiva; (f) jiġi provdut bl-informazzjoni msemmija f’dan ir-regolament u bl-informazzjoni provduta mill-esperti skont ir-regolament 8(3)(d), meta il-Kummissarju għar-Rifuġjati jkunħa f’kunsiderazzjoni dik l-informazzjoni għall-fini biex jieħu deċiżjoni rigward l-applikazzjoni. (2) Il-garanziji msemmija f’dan ir-regolament għandhom jingħataw ukoll fil-fażi tal-appell. (3) L-applikant għandu wkoll- (a) l-obbligu li jikkopera mal-Kummissarju sabiex jistabbilixxi l-identità tiegħu u elementi oħra msemmija fl-Att u f’dawn ir-regolamenti; (b) jirrapporta jew jidher quddiem il-Kummissarju mingħajr dewmien u fil-ħin speċifikat; (ċ) jinforma lill-awtoritajiet kompetenti rigward il-post ta’ residenza attwali tiegħu jew indirizz u bi kwalunkwe bidliet malajr kemm jista’ jkun; (d) jikkonsenja d-dokumenti kollha fil-pussess tiegħu; (e) ikun soġġett għal tfittxija u d-dikjarazzjonijiet bil-fomm tiegħu jistgħu jiġu reġistrati sakemm l-applikant ikun ġie infurmat b’dan minn qabel: Iżda mingħajr preġudizzju għal kwalunkwe tfittxija mwettqa għal raġunijiet ta’ sigurtà, tfittxija fuq il-persuna tal-applikant għandha titwettaq minn persuna tal-istess sess b’rispett sħiħ għall-prinċipji tad-dinjità tal-bniedem u tal-integrità fiżika u psikoloġika; (f) jittieħdulu ri tratti u jittieħdu l-impronti diġitali tiegħu; u (g) jiġi pprovdut b’informazzjoni dwar il-leġislazzjoni u proċedura, mingħajr ħlas. 5. Aċċess għall-proċedura. (1) Persuna li tkun tixtieq tagħmel applikazzjoni għal protezzjoni internazzjonali għandha tagħmel applikazzjoni lill-Kummissarju, jew lill-kwalunkwe awtorità oħra li x’aktarx tirċievi tali applikazzjonijiet. Għall-finijiet ta’ dan ir-regolament, meta persuna tindika li tixtieq tagħmel applikazzjoni għall-protezzjoni internazzjonali quddiem awtorità li x’aktarx tirċievi dawn l-applikazzjonijiet, din l-awtorità għandha tinforma lill-Kummissarju dwar l-intenzjoni tal-applikant li japplika għal protezzjoni internazzjonali u tirreferi l-applikant lill-Kummissarju. (2) Il-Kummissarju għandu jirreġistra applikazzjoni għall-protezzjoni internazzjonali fi żmien tlettijiem ta’ xogħol: Iżda, meta applikazzjoni għall-protezzjoni internazzjonali ssir ma’ awtoritajiet oħra li x’aktarx jirċievu tali applikazzjonijiet, il-Kummissarjt u għandu jirreġistra tali applikazzjonijiet fi żmien sitt ijiem ta’ xogħol: Iżda meta jidħlu fl-istess ħin numrutant kbir ta’ applikazzjonijiet għall-protezzjoni internazzjonali li fil-prattika jkun diffiċli li jiġi osservat il-limitu tat-tlett ijiem, il-Kummissarju jista’ jestendi il-limitu taż-żmien għal għaxart ijiem ta’ xogħol. (3) Applikazzjoni għall-protezzjoni internazzjonali għandha titqies li kienet ġiet ippreżentata meta l-formola preskritta tkun waslet għand l-Uffiċċju tal-Kummissarju għar-Rifuġjati. Tali applikazzjoni għandha tiġi preżentata mill-persuna u, jew fil-post speċifikat. Għal fini ta’ dan ir-regolament, il-Kummissarju għandu jkun żgur li l-applikant kellu opportunità effettiva sabiex jippreżenta applikazzjoni malajr kemm jista’ jkun. (4) Meta applikazzjoni għall-protezzjoni internazzjonali tiġi preżentata għand awtorità oħra li mhijiex il-Kummissarju, l-applikant għandu jingħata parir kif ukoll għajnuna dwar kif u fejn jista’ jagħmel dik l-applikazzjoni: Iżda fir-rigward ta’ minuri mhux akkumpanjat, ir-rappreżentant maħtur skont ir-regolament 18 għandu d-dritt li jippreżenta applikazzjoni għall-protezzjoni internazzjonali f’isem il-minuri mhux akkumpanjat, jekk fuq il-bażi ta’ valutazzjoni individwali tas-sitwazzjoni personali tal-minuri, ir-rappreżentant maħtur huwa tal-opinjoni li l-minuri jista’ jeħtieġ protezzjoni. (5) Applikant għall-protezzjoni internazzjonali għandu jippreżenta l-applikazzjoni f’ismu proprju, u skont il-każ, f’dak tad-dipendenti tiegħu: Iżda jekk persuna ppreżentat applikazzjoni għall-protezzjoni internazzjonali f’isem id-dipendenti tagħha, il-Kummissarju għandu jiżgura li kulladult dipendenti jagħti l-kunsens tiegħu għall-preżentazzjoni tal-applikazzjoni li tkun saret f’ismu, u jekk jonqos minn dan jingħata l-opportunità li jagħmel applikazzjoni f’ismustess. (6) Għal fini ta’ dan ir-regolament, għandu jintalab kunsens fiż-żmien meta l-applikazzjoni tkun preżentata, jew mhux aktar tard minn meta ssir l-intervista personali mal-adult dipendenti. Kull adult dipendenti għandu jiġi infurmat privatament dwar il-konsegwenzi rilevanti tal-proċedura tal-preżentazzjoni tal-applikazzjoni magħmula f’ismu u dwar id-dritt li japplika għall-protezzjoni internazzjonali separatament. (7) Minuri għandu d-dritt li jagħmel applikazzjoni għall-protezzjoni internazzjonali jew f’ismustess jekk għandu kompetenza legali, jew permezz tal-ġenituri tiegħu jew membri oħra adulti tal-familja tiegħu, jew adult responsabbli għalih skont il-liġi nazzjonali, jew permezz ta’ rappreżentant. 6. Limitu ta’ żmien għall-proċedura tal-eżami. (1) Il-Kummissarju għandu jiżgura li l-proċedura tal-eżami titlesta malajr kemm jista’ jkun, mingħajr preġudizzju għal eżami adegwat u komplet. (2) Il-Kummissarju għandu wkoll jiżgura li l-proċedura tal-eżami ti tlesta fi żmien sitt xhur minn meta tkun ġiet preżentata l-applikazzjoni. (3) Meta applikazzjoni tkun suġġetta għall-proċedura stipulata fir-Regolament U E604/2013 li jistabbilixxi l-kriterji u l-mekkaniżmi biex ikun iddeterminat liema hu l-Istat Membru responsabbli biex jeżamina applikazzjoni għall-protezzjoni internazzjonali ddepożitata għand wieħed mill-Istati Membri minn ċittadin ta’ pajjiż terz jew persuna apolida, il-limitu ta’ żmien ta’ sitt xhur għandu jibda mill-ġurnata li fiha l-awtoritajiet Maltin ġew meqjusa bħala l-Istat Membru responsabbli skont dak ir-Regolament, l-applikant kien jinsab fuq territorju Malti u kien taħt ir-responsabbiltà tal-Kummissarju. (4) Il-Kummissarju jista’ jestendi l-limitu ta’ żmien ta’ sitt xhur għal perjodu li ma jaqbiżx disa’ xhur oħra, meta: (a) ikunu involuti kwistjonijiet kumplessirigward fatti u, jew liġi; (b) numru kbir ta’ ċittadini ta’ pajjiżi terzi u persuni apolidi japplikaw għall-protezzjoni internazzjonali fl-istess ħin, tant li fil-prattika jkun diffiċli biex il-proċedura titlesta fil-limitu ta’ żmien ta’ sitt xhur; (ċ) ikun ċarillid-dewmien kien konsegwenza ta’ nuqqas min-naħa tal-applikant li jkun konformi mal-obbligi tiegħu taħt ir-regolament 4: Iżda l-Kummissarju jista’ jestendi l-limitu taż-żmien imsemmi f’dan ir-regolament għall-perjodu massimu ta’ tlett xhur, sabiex jiżgura li jsir eżami adegwat u komplet ta l-applikazzjoni għall-protezzjoni internazzjonali. (5) Meta l-proċedura tal-eżami ma tkunx tista’ titlesta minħabba sitwazzjoni dubbjuża rigward il-pajjiż tal-oriġini, il-Kummissarju jista’ jippostponi l-konklużjoni tal-proċedura tal-eżami. F’dak il-każ, il-Kummissarju għandu: (a) jagħmel analiżi tas-sitwazzjoni tal-pajjiż tal-oriġini tal-anqas kull sitt xhur; (b) jinforma fi żmien raġonevoli lill-applikanti inkwistjoni bir-raġunijiet tad-dewmien; (ċ) jinforma fi żmien raġonevoli lill-Kummissjoni bid-dewmien tal-proċeduri għal dak il-pajjiż tal-oriġini. (6) Il-Kummissarju għandu jiżgura li l-proċedura tal-eżami ma taqbiżx il-limitu ta’ żmien massimu ta’ wieħed u għoxrin xahar minn meta tkun ġiet preżentata l-applikazzjoni. (7) Il-Kummissarju għandu jiżgura li, meta rakkomandazzjoni ma tistax issir fi żmien sitt xhur, l-applikant inkwistjoni għandu: (a) jiġi infurmat bid-dewmien; jew (b) jirċievi, fuq talba tiegħu, tagħrif dwar il-perjodu ta’ żmien li fih id-deċiżjoni dwar l-applikazzjoni tiegħu mistennija tingħata: Iżda dak it-tagħrif ma għandux jikkostitwixxi obbligu fuq il-Kummissarju lejn l-applikant inkwistjoni sabiex jieħu deċiżjoni f’dak il-perjodu ta’ żmien. (8) Il-Kummissarju jista’ jiddeċiedi li jagħti prijorità li l eżami ta’ applikazzjoni għall-protezzjoni internazzjonali, meta: (a) l-applikazzjoni hija x’aktarx fondata; (b) l-applikant huwa vulnerabbli jew fi bżonn ta’ garanziji proċedurali speċjali, b’mod partikolari minuri mhux akkumpanjati. 7. Applikanti fil-bżonn ta’ garanziji proċedurali speċjali. (1) Il-Kummissarju għandu jivvaluta f’perjodu raġonevoli ta’ żmien wara li tkun saret applikazzjoni għall-protezzjoni internazzjonali jekk l-applikant jinsabx fil-bżonn ta’ garanziji proċedurali speċjali: Iżda, l-Kummissarju jista’, għall-fini ta’ dan ir-regolament, jistipula proċedura biex jiddetermina jekk persuna hija fi bżonn ta’ garanziji proċedurali speċjali. Ir-riżultat ta’ din il-proċedura għandu jiddaħħal fil-fajl tal-applikant. (2) Il-Kummissarju għandu jiżgura li meta applikant ikun ġie identifikat bħala applikant fil-bżonn ta’ garanziji proċedurali speċjali, dak l-applikant jiġi provdut bl-għajnuna adegwata waqt il-proċedura kollha. (3) Meta applikant jiġi kkunsidrat fil-bżonn ta’ garanziji proċedurali speċjali minħabba f’konsegwenza li jkun sofratortura, stupru jew xi forma serja oħra ta’ vjolen za psikoloġika, fiżika jew sesswali, il-proċedura aċċellerata msemmija fl-artikolu 23 tal-Att ma tkunx applikabbli. (4) Il-bżonn ta’ garanziji proċedurali speċjali għandu jkun indirizzat ukoll jekk dan il-bżonn jibda’ jidher fi stadju avvanzat, u wkoll mingħajr il-ħtieġa li jinbdew proċeduri ġodda. 8. Rekwiżiti għall-eżami tal-applikazzjonijiet (1) Il-Kummissarju għandu jiżgura li l-applikazzjonijiet għall-protezzjoni internazzjonali la jiġu miċħuda u lanqas ma jiġu esklużi milli jkunu eżaminati għar-raġuni biss li dawn ma kienux saru kemm jista’ jkun malajr. (2) Meta jiġu eżaminati applikazzjonijiet għall-protezzjoni internazzjonali, il-Kummissarju għandu l-ewwel jiddetermina jekk l-applikanti jikkwalifikawx bħala rifuġjati u jekk dawn l-applikanti ma jikkwalifikawx, jiddetermina jekk l-applikanti humiex eliġibbli għal protezzjoni sussidjarja. (3) Il-Kummissarju għandu jiżgura li d-deċiżjonijiet dwar applikazzjonijiet għal protezzjoni internazzjonali jiġu meħuda wara eżami adegwat u li: (a) l-applikazzjonijiet jiġu eżaminati u d-deċiżjonijiet jittieħdu individwalment, b’mod oġġettiv u imparzjali; (b) tkun inkisbet informazzjoni aġġornata u preċiża minn l-EASO u l-UNHCR u kif ukoll minn organizzazzjonijiet internazzjonali rilevanti oħra dwar id-drittijiet tal-bniedem rigward is-sitwazzjoni ġenerali li teżisti fil-pajjiżi ta’ oriġini tal-applikanti u, fejn meħtieġ, f’pajjiżi li għaddew minnhom uli tali informazzjoni issir disponibbli għall-persunal responsabbli mill-eżami tal-applikazzjonijiet u teħid ta’ deċiżjonijiet: Iżda l-informazzjoni msemmija f’dan il-paragrafu għandha tkun aċċessibbli lill-Bord tal-Appelli dwar ir-Rifuġjati biex tiġi meħuda deċiżjoni dwar applikazzjoni għal protezzjoni internazzjonali; (ċ) il-persunal li jeżamina l-applikazzjonijiet u li jieħu d-deċiżjonijiet ikun kiseb l-għarfien xieraq fil-qasam tal-ażil u l-liġi dwar ir-rifuġjati; (d) il-Kummissarju għandu l-possibbiltà li jitlob parir, meta jkun meħtieġ, minn esperti, dwar kwistjonijiet mediċi, kulturali, reliġjużi jew relatati mat-tfal jew mas-sessi. (4) Il-Kummissarju għandu jistabbilixxi regoli li jikkonċernaw it-traduzzjoni ta’ dokumenti relevanti għall-eżami ta’ applikazzjonijiet. 9. Eżami ta’ fatti u ċirkostanzi. (1) Il-Kummissarju jista’, minn żmien għal żmien, jistabbilixxi r-regoli u linji ta’ gwida applikabbli għall-proċedura tad-determinazzjoni tal-applikazzjoni. (2) Il-Kummissarju għandu jeżamina l-applikazzjoni malajr kemm jista’ jkunu fil-valutazzjoni tal-kredibilità tat-talba tal-applikant, jagħmel ħiltu biex jiġbor l-informazzjoni rilevanti kollha li ser tippermettilu li jagħmel r-rakkomandazzjoni filwaqt li jieħu konsiderazzjoni xierqa tal-kooperazzjoni tal-applikant fil-proċedimenti. (3) L-applikant għandu jissottometti kemm jista’ jkun malajr l-elementi kollha meħtieġa biex tiġi sostanzjata l-applikazzjoni għal protezzjoni internazzjonali. Elementi bħal dawn għandhom jikkonsistu fid-dikjarazzjonijiet tal-applikant u d-dokumentazzjoni kollha għad-dispożizzjoni tal-applikant rigward l-età tal-applikant, informazzjoni oħra dwar l-applikant inkluża dik tal-qraba rilevanti, l-identità, in-nazzjonalità, il-pajjiż u l-post ta’ residenza ta’ qabel, applikazzjonijiet preċedenti għal protezzjoni internazzjonali, rottot ta’ vjaġġar, dokumenti tal-ivvjaġġar u r-raġunijiet tal-applikazzjoni għal protezzjoni internazzjonali. (4) Għall-fini ta’ dan ir-regolament, il-Kummissarju jew rappreżentant tiegħu għandu jibqa’ jżomm dawn l-elementi kollha għat-tul ta’ żmien meħtieġ. (5) Il-Kummissarju għandu jivvaluta r-rilevanza tal-elementi msemmija fis-sub regolament (4). Meta aspetti tad-dikjarazzjonijiet tal-applikant mhumiex akkumpanjati minn xhieda dokumentarja jew xhieda oħra, dawk l-aspetti ma jkollhomx bżonn ta’ konferma jekk: (a) l-applikant ikun għamel sforz ġenwin sabiex jissostanzja l-applikazzjoni tiegħu; (b) l-elementi rilevanti kollha għad-dispożizzjoni tal-applikant ikunu ġew sottomessi u tkun ingħatat spjegazzjoni sodisfaċenti dwar in-nuqqas tal-elementi rilevanti oħra; (ċ) id-dikjarazzjonijiet tal-applikant jinsabu li huma koerenti u plawsibbli u ma jmorrux kontra informazzjoni speċifika u ġenerali rilevanti għall-każ tal-applikant; (d) l-applikant ikun applika għal protezzjoni internazzjonali fl-aktar ħin kmieni possibbli, sakemm l-applikant jista’ jagħti raġuni tajba għaliex ma jkunx għamel dan; u (e) ġiet stabbilita l-kredibilità ġenerali tal-applikant. (6) L-eżami tal-applikazzjoni għall-protezzjoni internazzjonali għandu jitwettaq fuq bażi individwali filwaqt li jitqiesu: (a) il-fatti kollha rilevanti kif jirrelataw mal-pajjiż tal-oriġini fil-mument tat-teħid ta’ deċiżjoni dwar l-applikazzjoni, inkluż liġijiet u regolamenti tal-pajjiż tal-oriġini u l-mod kif jiġu applikati; (b) id-dikjarazzjonijiet u dokumenti rilevanti preżentati mill-applikant inkluża informazzjoni dwar jekk l-applikant kienx jew jistax jiġi suġġett għal persekuzzjoni jew dannu serju; (ċ) il-pożizzjoni individwali u ċ-ċirkostanzi personali tal-applikant, inkluż fatturi bħal informazzjoni relatata mal-applikant, is-sess u l-età, sabiex jiġi determinat jekk, fuq il-bażi taċ-ċirkostanzi personali tal-applikant, l-atti li għalihom l-applikant kien jew jista’ jiġi espost ikunu jammontaw għal persekuzzjoni jew dannu serju; (d) jekk l-attivitajiet tal-applikant minn meta jkun telaq il-pajjiż tal-oriġini kienux bl-iskop waħdieni jew ewlieni li jinħolqu l-kundizzjonijiet meħtieġa għall-applikazzjoni għal protezzjoni internazzjonali, sabiex jiġi determinat jekk dawk l-attivitajiet jesponu lill-applikant għal persekuzzjoni jew dannu serju f’każ li jmur lura lejn il-pajjiż tal-oriġini; (e) jekk l-applikant ikun mistenni b’mod raġonevoli li jagħmel użu mill-protezzjoni ta’ pajjiż ieħor fejn ikun jista’ jasserixxi ċ-ċittadinanza. (7) Għall-fini ta’ dan ir-regolament, meta l-Kummissarju jaħseb li hu rilevanti għall-eżami tal-applikazzjoni, il-Kummissarju għandu, suġġett għall-kunsens tal-applikant, jirranġa sabiex jsir eżamimediku tal-applikant dwar sinjali li jistgħu jindikaw persekuzzjoni jew dannu serju fil-passat. Eżamijiet mediċi mwettqa skond dan is-subregolament għandhom jiġu mħallsa minn fondi pubbliċi. (8) L-eżami mediku msemmi fis-sub regolament (7) għandu jiġi mwettaq minn professjoni sti mediċikkwalifikati u r-riżultat tiegħu għandu jiġi sottomess lill-Kummissarju kemm jista’ jkun malajr: Iżda r-rifjut tal-applikant li joqgħod għal tali eżami mediku ma għandhux iżomm lill-Kummissarju milli jieħu deċiżjoni dwar l-applikazzjoni. (9) Meta ma jsir l-ebda eżami mediku skont is-sub regolament (7), l-awtorità determinanti għandha tinforma l-applikanti li jistgħu, fuq inizjattiva tagħhom stess u bi spiża tagħhom stess, jirranġaw għal eżami mediku li jirrigwarda s-sinjali li jistgħu jindikaw persekuzzjoni jew dannu serju tal-passat. (10) Il-Kummissarju għandu jevalwa r-riżultati tal-eżami mediku flimkien mal-elementi oħra tal-applikazzjoni. 10. (1) Qabel ma tittieħed deċiżjoni mill-Kummissarju, l-applikant għandu jingħata l-opportunità għal intervista personali ma’ persuna kompetenti biex tmexxi intervista. (2) Il-Kummissarju jista’ jipprovdi inizjalment li ssir intervista personali dwar l-ammissibbiltà tal-applikazzjoni għall-protezzjoni internazzjonali skont l-artikolu 24 tal-Att. (3) Għal-fini ta’ dan ir-regolament, l-intervisti personali dwar is-sustanza tat-talba għandhom isiru minn persunal mill-Uffiċċju tal-Kummissarju għar-Rifuġjati: Iżda meta jidħlu fl-istess ħin applikazzjonijiet għall-protezzjoni internazzjonali minn numru kbir ta’ ċittadini ta’ pajjiżi terzi jew persuni apolidi, tant li jkun impossibbli għall-Kummisarju li jwettaq l-intervisti fuq is-sustanza ta’ kull applikazzjoni fil-ħin, il-Kummissarju jista’ jqabbad persunal minn xi awtorità oħra li jkun mħarreġ, biex jiġi temporanjament involut fit-tmexxija tal-intervisti. (4) Konsulent legali għandu jitħalla jgħin lill-applikant skont il-proċeduri stabbiliti mill-Kummissarju u, meta jkun hemm jedd għaliha, għajnuna legali mingħajr ħlas għandha tingħata lill-applikant. (5) L-intervista personali msemmija fis-sub regolament (1) tista’ titħalla barra meta: (a) il-Kummissarju jkun jista’ jagħmel rakkomandazzjoni pożittiva fuq bażi tax-xiehda disponibbli; jew (b) meta ma jkunx raġonevolment prattikabbli, b’mod partikolari meta l-Kummissarju jkun tal-fehma li l-applikant mhux kapaċi jew ma jistax jiġi intervistat minħabba f’ċirkostanzi li ssoktaw mhux fil-kontroll tiegħu; b’dan illi, meta jkollu dubju, il-Kummissarju jista’ jitlob għal ċertifikat mediku jew psikoloġiku, sabiex jistabbilixxi jekk il-kundizzjoni li permezz tagħha l-applikant ma jkunx f’sikktu jew ikun inkapaċi li jiġi intervistat, hijiex ta’ natura temporanja jew dejjiema: Iżda meta l-intervista persona li ma tkunx saret skont il-paragrafu (b) jew, fejn applikabbli, mad-dipendenti, sforzi raġonevoli għandhom isiru sabiex jippermettu l-applikant jew id-dipendenti tiegħu jippreżentaw iktar informazzjoni. (6) In-nuqqas ta’ intervista personali skont dan ir-regolament ma għandux iżomm lill-Kummissarju milli jieħu deċiżjoni dwar applikazzjoni għall-protezzjoni internazzjonali. (7) Mingħajr ħsara għad-dispożizzjonijiet tar-regolament 20, il-Kummissarju, meta jiddeċiedi dwar l-applikazzjoni għall-protezzjoni internazzjonali, jista’ jikkunsidra l-fatt li l-applikant naqas milli jidher għall-intervista personali sakemm ma kellux raġuni valida għal dak in-nuqqas. (8) Intervista personali tista’ ssir mingħajr il-preżenza tal-membri tal-familja sakemm il-Kummissarju ma jqiesx neċessarju għal eżami xieraq li membri oħra tal-familja jkunu preżenti. (9) Intervista personali għandha ssir f’kondizzjonijiet li jiżguraw kunfidenzjalità xierqa. (10) Intervista personali għandha titwettaq f’kondizzjonijiet li jħallu lill-applikant jissottometti r-raġunijiet għall-applikazzjoni tiegħu b’mod komprensiv u għandha: (a) tiżgura li minqedimexxi l-intervista huwa kompetenti biżżejjed sabiex jikkunsidra ċ-ċirkostanzi personali jew ġenerali li għandhom x’jaqsmu mal-applikazzjoni inkluż l-oriġini kulturali tal-applikant, is-sess, l-orjentament sesswali, l-identità tal-ġeneru jew il-vulnerabbiltà tiegħu; u (b) tiżgura li l-persuna li tkun qed tmexxi l-intervista persona li hija mħarrġa kif xieraq u għandha l-għarfien neċessarju dwar il-problemi li jistgħu jaffettwaw il-kapaċità tal-applikant li jiġi intervistat. Għall-finijiet ta’ dan il-paragrafu, l-awtorità determinanti għandha tiżgura li l-persuni kollha li jmexxu l-intervisti ġew pprovduti b’taħriġ relevanti skond l-artikolu 6(4)) tar-Regolament (UE) Nru 439/2010 kif ukoll taħriġ ieħor rilevanti stabbilit u żviluppat mill-Uffiċċju Ewropew ta’ Appoġġ għall-Ażil; (ċ) tiżgura l-presenza ta’ interpretu li kapaċi joħloq komunikazzjoni xierqa bejn l-applikant u min ikun qed imexxi l-intervista. Il-kommunikazzjoni għandha ssir bil-lingwa preferuta mill-applikant sakemm ma jkunx hemm ilsien ieħor li raġonevolment l-applikant huwa mistenni li jifhem u jikkomunika bih b’mod ċar; (d) tiżgura, sa fejn huwa possibbli, li l-persuna li tkun qed twettaq l-intervista u l-interpretu jkunu tal-istess sess tal-applikant jekk dan jitlob hekk, sakemm il-Kummissarju għandu għal fejn jemmen li t-tali talba hija bbażata fuq raġunijiet li mhumiex relatati ma’ diffikultajiet minn naħa tal-applikant biex jissottometti l-applikazzjoni tiegħu b’mod komprensiv; (e) tiżgura li l-persuna li tkun qed tmexxi l-intervista fuq is-sustanza tal-applikazzjoni għall-protezzjoni internazzjonali ma tkunx li ebsa uniformi militari jew ta’ min jenforza l-liġi; u (f) tiżgura li l-intevisti mal-minuri jiġu mmexxija b’mod adatt għat-tfal: Iżda għal-fini ta’ dan ir-regolament, il-Kummissarju jista’ jistabbilixxi regoli rigward il-presenza ta’ partijiet terzi waqt l-intervista personali. (11) Meta ssir intervista personali dwar is-sustanza tal-applikazzjoni għall-protezzjoni internazzjonali, l-awtorità determinanti għandha tiżgura li l-applikant jingħata l-opportunità adegwata biex jippreżenta l-elementi meħtieġa biex jissustanzja l-applikazzjoni kemm jista’ jkun, inkluża l-opportunità li jagħti spjegazzjoni dwar l-elementi li jistgħu jkunu nieqsa u, jew kull inkonsistenza jew kontradizzjoni fl-istqarrijiet tal-applikant. 11. Rappurtar u l-irrekordjar tal-intervisti personali. (1) Il-Kummissarju għandu jiżgura li jsir jew rapport magħmul bir-reqqa u bbażat fuq il-fatti u li jkun fih l-elementi essenzjali jew traskrizzjoni ta’ kull intervista personali. (2) Il-Kummissarju jista’ jipprovdi għall-irrekordjar tal-awdjo jew tal-awdjoviżiv tal-intervista personali: Iżda fejn isir it-tali irrekordjar tal-awdjo jew tal-awdjoviżiv tal-intervista, il-Kummissarju għandu jiżgura li l-irrekordjar jew it-traskrizzjoni ikunu disponibbli flimkien mal-fajl tal-applikant. (3) Il-Kummissarju għandu jiżgura li l-applikant għandu l-opportunità li jagħmel kummenti u, jew jikkjarifika, verbalment u, jew bil-miktub, fir-rigward ta’ traduzzjoni mhux korretta jew kunċetti żbaljati li jidhru fir-rapport jew fit-traskrizzjoni, fl-aħħar tal-intervista personali jew f’limitu ta’ żmien speċifikat qabel ma l-Kummissarju jieħu deċiżjoni, li fih l-elementi essenzjali tal-intervista personali. (4) Għal-fini ta’ dan ir-regolament, il-Kummissarju għandu jiżgura li l-applikant huwa infurmat fis-sħiħ dwar il-kontenut tar-rapport jew traskrizzjoni li fih l-elementi essenzjali u fejn meħtieġ bl-assistenza ta’ interpretu. (5) Il-Kummissarju għandu jitlob lill-applikant biex jikkonferma li l-kontenut tar-rapport jew tat-traskrizzjoni jirrifletti b’mod korrett l-intervista: Iżda meta l-intervista persona li tkun ġiet irrekordjata skont is-sub regolament (2) u l-irrekordjar ikun ammissibbli bħala xhieda fil-proċedura tal-appell, il-Kummissarju ma jkollux għal fejn jitlob lill-applikant biex jikkonferma jekk il-kontenut tar-rapport jew it-traskrizzjoni jirriflettu b’mod korrett l-intervista jew li jagħmel kummenti u, jew jikkjarifika t-traskrizzjoni. (6) Fejn l-applikant jirrifjuta li jikkonferma li l-kontenut tar-rapport jew it-traskrizzjoni jirriflettu b’mod korrett l-intervista personali, ir-raġuni tar-rifjut tiegħu għandha titpoġġa fil-fajl tal-applikant. (7) Rifjut tal-konferma tal-kontenut tar-rapport jew tat-traskrizzjoni ma għandux iżomm lill-Kummissarju milli jieħu deċiżjoni dwar l-applikazzjoni. (8) L-applikant u l-konsulent legali tiegħu għandu jkollhom aċċess fi żmien xieraq għar-rapport jew traskrizzjoni, u jekk applikabbli, għall-irrekordjar tal-intervista personali, qabel ma l-Kummissarju jieħu deċiżjoni dwar l-applikazzjoni. (9) Meta kemm traskrizzjoni kif wkoll reġistrazzjoni tal-intervista personali ikunu ġew provduti, il-Kummissarju ma għandhux għalfejn jipprovdi aċċess għar-reġistrazzjoni waqt il-proċeduri tal-ewwel istanza, iżda għandu xorta waħda jipprovdi aċċess għall-irrekordjar waqt il-proċeduri tal-appell. (10) Fejn applikazzjoni hija eżaminata taħt proċeduri aċċelerati skont l-artikolu 23 tal-Att, l-aċċess għar-rapport jew għat-traskrizzjoni, u jekk applikabbli, għall-irrekordjar jista’ jingħata fl-istess ħin li tittieħed id-deċiżjoni. 12. Assistenza legali. (1) Applikant għandu jitħalla jikkonsulta, bl-ispejjeż tiegħu, b’mod effettiv, ma’ konsulent legali fir-rigward tal-applikazzjoni tiegħu għall-protezzjoni internazzjonali, f’kull stadju tal-proċedura: Iżda f’każ ta’ appell, tingħata għajnuna legali mingħajr ħlas taħt l-istess kondizzjonijiet li japplikaw għaċ-ċittadini Maltin. Għajnuna legali mingħajr ħlas tinkludi, għall-inqas, il-preparament tad-dokumenti proċedurali meħtieġa u parteċipazzjoni fis-smigħ quddiem qorti jew tribunal tal-ewwel istanza f’isem l-applikant: Iżda wkoll għajnuna legali mingħajr ħlas u rappreżentanza m’għandux ikollhom restrizzjoni arbitrarja u b’hekk jostakolaw l-aċċess effettiv tal-applikant għall-ġustizzja. (2) Konsulent legali li jassisti u jirrappreżenta applikant ikun intitolat għall-aċċess għal dak it-tagħrif fil-fajl tal-applikant, li abbażi tiegħu deċiżjoni tkun ittieħdet jew tkun ser tittieħed, u jkun jista’ jiġi eżaminat mill-Bord tal-Appelli dwar ir-Rifuġjati sa fejn it-tagħrif ikun relevanti għall-eżami tal-applikazzjoni: Iżda meta l-kxif ta’ dak it-tagħrif jista’ jipperikola s-sigurtà nazzjonali, is-sigurtà tal-għaqdiet jew persuni li jagħtu t-tagħrif jew is-sigurtà tal-persuni li għalihom jirreferi dak it-tagħrif, jew meta l-interessi tal-istħarriġ marbuta mal-eżami tat-talbiet għall-protezzjoni internazzjonali mill-Kummissarju jew ir-relazzjonijiet internazzjonali ta’ Malta jistgħu jsofru preġudizzju, ma jitħallix isir dak l-aċċess. (3) Il-konsulent legali li jassisti applikant għal protezzjoni internazzjonali ikollu aċċess għall-inħawi magħluqa bħalma huma l-faċilitajiet ta’ detenzjoni bil-għan li jikkonsulta mal-applikant, bla ħsara għal dawk ir-regolamenti applikabbli li jikkonċernaw is-sigurtà, l-ordni pubbliku jew tmexxija amministrattiva tal-inħawi. (4) Il-Kummissarju jista’ jaħseb sabiex l-applikant jitħalla jġib miegħu konsulent legali fl-intervista personali. Il-konsulent legali jista’ jintervjeni biss fl-aħħar tal-intervista personali: Iżda għall-fini ta’ dan ir-regolament il-Kummissarju jista’ jipprovdi regoli dwar il-presenza ta’ konsulenti legali fl-intervisti kollha tal-proċedura tal-ewwel istanza: Iżda wkoll in-nuqqas ta’ konsulent legali ma jżommx lill-Kummissarju milli jmexxi jew jissokta bl-intervista personali mal-applikant. 13. Meta applikazzjoni tiġi rtirata. (1) Meta applikant b’mod espliċitu jirtira l-applikazzjoni tiegħu, il-Kummissarju għandu jiddeċiedi jew li jwaqqaf l-eżami jew jiċħad l-applikazzjoni. Nota dwar dan għandha tiddaħħal fil-fajl tal-applikant. (2) Meta applikant ikun b’mod impliċiturtira jew abbanduna l-applikazzjoni tiegħu, il-Kummissarju għandu jiżgura li tittieħed deċiżjoni jew li jitwaqqaf l-eżami jew, sakemm tali applikazzjoni tkun meqjusa bħala infondata fuq il-bażi ta’ eżami xieraq tas-sustanza tagħha, li jirrifjuta l-applikazzjoni. (3) Jekk il-Kummissarju jiddeċidi li jwaqqaf l-eżami mingħajr ma jieħu deċiżjoni, nota dwar dan għandha tiddaħħal fil-fajl tal-applikant: Iżda l-Kummissarju jista’ jassumi li l-applikant ikun b’mod impliċiturtira jew abbanduna l-applikazzjoni tiegħu għal protezzjoni internazzjonali meta jiġi aċċertat li: (a) huwa naqas milli jipprovdi informazzjoni essenzjali għall-applikazzjoni tiegħu jew madeherx għal intervista personali sakemm l-applikant ma jurix, fi żmien raġonevoli, li n-nuqqas tiegħu kien dovut għal ċirkostanzi li ma kellux kontroll fuqhom; jew (b) hu jkun ħarab jew telaq min għajr awtorizzazzjoni mill-post fejn huwa għex jew kien miżmum, mingħajr ma għamel kuntatt mal-awtoritajiet kompetenti fi żmien raġonevoli jew ma jkunx, fi żmien tletin jum, ikkonforma mad-dmirijiet tiegħu li jirrapporta jew obbligi oħrajn ta’ komunikazzjoni, sakemm l-applikant ma jurix li dan kien minħabba f’ċirkostanzi li ma kellux kontroll fuqhom. (4) Applikant li jerġa’ jirrapporta lill-Kummissarju wara li tkun ittieħdet deċiżjoni li jitwaqqaf l-eżami, huwa intitolat li jitlob li l-każ tiegħu jerġa’ jinfetaħ jew li jagħmel applikazzjoni ġdida li ma għandhiex tkun applikazzjoni sussegwenti. Dik l-applikazzjoni għandha ssir bil-miktub li tiddikjara r-raġunijiet li jsostnu din it-talba: Iżda, meta applikant jerġa’ jirrapporta lill-Kummissarju wara disa xhur mid-deċiżjoni li jitwaqqaf l-eżami, il-każ tal-applikant ma jistax jerġa’ jinfetaħ u l-applikazzjoni tista’ titqies bħala applikazzjoni sussegwenti. (5) F’każ li l-eżami tal-applikazzjoni ma jitkompliex, il-każ tal-applikant jista’ jerġa’ jinfetaħ darba biss u l-Kummissarju jista’ jiddeċiedi li jerġa’ jibda’ l-eżami mill-istadju fejn l-eża mi kien ġie mwaqqaf. (6) It-tqassim ta’ xi dokument marbut mal-proċedura tal-asil issir permezz tat-tqassim personali lill-applikant għall-protezzjoni internazzjonali, ħlief li, meta dan ma jkunx possibbli, dik il-kunsinna issir fl-aħħar indirizz magħruf tiegħu jew titħallamal-konsulent legali jew rappreżentant tiegħu. 14. Deċiżjoni mill-Kummissarju. (1) Id-deċiżjoni dwar l-eliġibilità għall-istatus ta’ rifuġjat jew status ta’ protezzjoni sussidjarja tingħata bil-miktub wara d-determinazzjoni tal-applikazzjoni. (2) Id-deċiżjoni msemmija fis-sub regolament (1) għandha tindika r-raġunijiet fil-fatt u fid-dritt u fil-każ ta’ deċiżjoni negattiva, hi għandha tinkudi wkoll informazzjoni li tiċċara r-raġunijiet għal tali deċiżjoni u kif ukoll spjegazzjoni dwar kif din id-deċiżjoni negattiva tista’ tiġi kontestata: Iżda applikant li ġie rikonoxxut bħala persuna li jeħtieġilha l-protezzjoni internazzjonali għandu, kemm jista’ ikun malajr wara li jkun ingħata l-istat us rispettiv ta’ rifuġjat jew l-istatus ta’ protezzjoni sussidjarja, ikollu aċċess għal tagħrif dwar id-drittijiet u obbligi marbuta ma’ dak l-istatus f’ilsien li jifhem jew li huwa raġonevolment mistenni li jifhem: Iżda wkoll meta applikant ikun ġie provdut b’dan it-tagħrif fil-bidu tal-proċedura, il-Kummissarju ma għandhux għalfejn jinkludi dak it-tagħrif mad-deċiżjoni. (3) Meta applikazzjoni tkun ġiet preżentata f’isem xi dipendenti u kull meta applikazzjoni bħal dik tkun ibbażata fuq l-istess raġunijiet, il-Kummissarju jista’ jieħu deċiżjoni waħda, li tkopri d-dipendenti kollha, sakemm biex isir dan ma jkunx meħtieġ kxif ta’ ċirkustanzi partikolari tal-applikant li jistgħu jipperikolaw l-interessi tiegħu jew tagħha, b’mod partikolari f’każijiet li jinvolvu s-sessi, l-orjentament sesswali, l-identità tal-ġeneru u, jew persekuzzjoni ibbażata fuq l-età. F’dawn il-każijiet, għandha tingħata deċiżjoni separatament lill-persuna ikkonċernata. 15. (1) It-tagħrif kollu dwar l-applikazzjonijiet għall-protezzjoni internazzjonali għandu jibqa’ kunfidenzjali, mingħajr preġudizzju għall-aċċess tal-fajl tal-applikant mill-Ministru. (2) L-ebda tagħrif dwar applikazzjoni ma għandu, taħt eb da ċirkostanzi, jiġi żvelat lill-att u r allegat tal-persekuzzjoni jew dannu serju. Lanqas ma għandhom l-awtoritajiet Maltin jiksbu ebda informazzjoni mill-attu r allegat tal-persekuzzjoni jew dannu serju b’tali mod li jirriżulta li dak l-attur jiġi infurmat direttament bil-fattil li saret applikazzjoni mill-applikant inkwistjoni, u b’hekk jipperikola l-integrità fiżika tal-applikant jew tad-dipendenti tiegħu, jew il-libertà u s-sigurtà tal-membri tal-familja tiegħu li baqgħu fil-pajjiż tal-oriġini. 16. Dritt li jibqa’. (1) L-applikanti għandhom jitħallew fuq it-territorju Malti, għall-iskop uniku tal-proċedura, sakemm il-Kummissarju jieħu deċiżjoni. Id-dritt li jibqa’ ma jintitolax l-applikant għal permess ta’ residenza. (2) Minkejja d-disposizzjonijiet ta’ xi liġi oħra kuntrarja, u minbarra fejn applikazzjoni sussegwenti mhux sejra tiġi aktar eżaminata konformement mal-artikolu 7A tal-Att, jew meta applikant sejjer jintbagħat lura jew jiġi estradit kif xieraq lejn Stat Membru ieħor konformement mal-obbligi skont Mandat Ewropew ta’ Arrest jew xort’oħra, jew lejn pajjiż terz jew le jn qrati jew tribunali kriminali internazzjonali, applikant ma għandux jitneħħa minn Malta qabel ma l-applikazzjoni tiegħu tiġi finalment deċiża u dak l-applikant għandu jitħalla jidħol jew jibqa’ f’Malta sakemm tingħata deċiżjoni finali dwar l-applikazzjoni tiegħu. (3) Tis ta’ ssir eċċezzjoni mid-dritt li tibqa’ fuq it-territorju fejn persuna: (a) i ppreżentat applikazzjoni sussegwenti, li mhux ser tiġi aktar eżaminata konforment mal-artikolu 7A tal-Att, biss sabiex l-infurzar ta’ deċiżjoni li tirriżulta fit-tneħħija imminenti tiegħu, ikun ittardjat jew imfixkel; (b) jagħmel applikazzjoni sussegwenti oħra fl-istess Stat Membru, wara deċiżjoni finali tal-ewwel applikazzjoni sussegwenti meqjusa inammissibbli konformement mal-artikolu 24 tal-Att jew wara deċiżjoni finali biex l-applikazzjoni tiġi irrifjutata bħala infondata: Iżda l-eċċezzjoni msemmija f’dan ir-regolament tista’ issir biss fejn il-Kummissarju, b’konferma mill-Bord tal-Appell dwar ir-Rifuġjati, iqis li deċiżjoni ta’ ritorn ma tkunx ser twassal direttament jew indirettament għal refoulement. 17. (1) Jista’ jiġi mwettaq eżamimediku biex tinstab l-età tal-minuri fi ħdan il-qafas ta’ kull applikazzjoni possibbli għal-protezzjoni internazzjonali. L-eżami mediku għandu jkun: (a) imwettaq bl-lingwa li huwa jifhem jew li huwa raġonevolment mistenni li jifhem; (b) imwettaq b’rispett sħiħ għad-dinjità tal-individwu; (ċ) l-inqas invażiv possibbli; u (d) inwettaq minn tobba professjoni stikkwalifikati sabiex iwassal, sa fejn ikun possibbli, għal riżultat affidabbli. (2) Għall-fini ta’ dan ir-regolament, jekk, wara li l-eżami mediku ġie mwettaq mill-awtorità responsabbli biex tistabbilixxi l-età, jibqa’ dubju rigward l-età tal-applikant, wieħed għandu jassumi li l-applikant huwa minuri għal perjodu ta’ mhux iktar minn sena: Iżda: (a) il-minuri mhux akkumpanjati jiġu mgħarrfa qabel l-eżami tal-applikazzjoni tagħhom għall-protezzjoni internazzjonali, u f’ilsien li huma jifhmu jew li huma raġonevoment mistennija li jifhmu, bil-possibilità li l-età tagħhom tista’ tiġi stabbilita permezz ta’ eżami mediku. Jiġu infurmati ukoll dwar il-metodu tal-eżami u l-konsegwenzi possibbli tar-riżultat tal-eżami mediku għall-eżami tal-applikazzjoni għall-protezzjoni internazzjonali, kif ukoll bil-konsegwenzi tar-rifjut tal-minuri mhux akkumpanjati li jsirilhom eżami mediku li fih tista’ tidħol iċ-caħda tal-allegazzjoni tiegħu li huma minuri; (b) il-Bord Konsultattiv dwar it-Tfal u ż-Żgħażagħ jagħti l-kunsens li jitwettaq l-iffissar tal-età tal-minuri inkwistjoni; (ċ) minuri mhux akkumpanjati u, jew ir-rappreżentanti tagħhom jagħtu l-kunsens għat-twettiq tal-eżami mediku sabiex tiġi determinata l-età tal-minuri konċernati; (d) id-deċiżjoni li tiġi miċħuda applikazzjoni minn minuri mhux akkumpanjat li rrifjuta li jsirlu dan l-eżami mediku m’għandhiex tkun ibbażata biss fuq dak ir-rifjut: Iżda wkoll minuri mhux akkumpanjat li jkun irrifjuta li jsirlu dak l-eżami mediku ma jwaqqafx lill-awtorità li tiddeċiedi milli tieħu deċiżjoni dwar l-applikazzjoni għall-protezzjoni internazzjonali u li l-aħjar interessi tal-minuri jkunu konsiderazzjoni primarja f’kull deċiżjoni bħal dik. 18. Minuri mhux akkumpanjat li jaqa’ fi ħdan id-dispożizzjonijiet tal-artikolu 13(3) tal-Att. (1) Fir-rigward ta’ minuri mhux akkumpanjat li jaqa’ fi ħdan id-dispożizzjonijiet tal-artikolu 13(3) tal-Att, l-azzjoni għandha tittieħed kemm jista’ jkun malajr, u mhux aktar tard minn tletinġurnata mill-ħruġ tal-ordni għall-ħarsien taħt dak l-artikolu, kif ġej: (a) il-minuri mhux akkumpanjat għandu jiġi rappreżentat u assistit minn rappreżentant waqt l-istadji kollha tal-proċedura tal-asil; (b) il-minuri mhux akkumpanjat għandu jiġi immedjatament infurmat bil-ħatra tar-rappreżentant, li għandu jiżvolgi d-dmirijiet tiegħu fl-aħjar interessi tal-minuri u għandu wkoll ikollu l-għarfien meħtieġ dwar il-bżonnijiet speċjali tal-minuri; (ċ) il-persuna li tiżvolġi r-rwol ta’ rappreżentant tinbidel biss meta jkun meħtieġ; (d) għandu jiġi żgurat li r-rappreżentant maħtur tal-minuri mhux akkumpanjat jingħata l-opportunità li jinforma lill-minuri mhux akkumpanjat dwar is-sinifikat u l-konsegwenzi possibbli tal-intervista personali u, fejn ikun xieraq, kif jipprepara ruħu għall-intervista personali. Ir-rappreżentant għandu jkun preżenti waqt l-intervista u jista’ jagħmel mistoqsijiet jew jagħmel kummenti, fil-qafas stabbilit mill-persuna li tagħmel l-intervista; (e) għandu jiġi żgurat li l-minuri mhux akkumpanjati għandhom jingħataw informazzjoni legali u proċedurali mingħajr ħlas, skond ir-regolament 12; (f) meta minuri mhux akkumpanjat ikollu intervista personali fuq l-applikazzjoni tiegħu għal protezzjoni internazzjonali, dik l-intervista għandha titmexxa u d-deċiżjoni għandha tiġi ppreparata minn persuna li għandha l-għarfien meħtieġ tal-bżonnijiet speċjali tal-persuni minuri. (2) Għall-finjiet tas-sub regolament (1), organizzazzjonijiet jew individwi li l-interessi tagħhom jistgħu jkunu f’kunflitt jew potenzjalment f’kunflitt ma’ dawk tal-minuri mhux akkumpanjat m’għandhomx jkunu eleġibbli li jsiru rappreżentanti. (3) Bla ħsara għas-subregolament (1), minuri mhux akkumpanjati għandhom jiġu akkomodati f’ċentri speċjalizzati fl-akkomodazzjoni għal minuri jew f’akkomodazzjoni oħra xierqa għall-minuri, jew fdati lill-qraba adulti tiegħu jew fa milja li tkun qegħda tieħu ħsieb minuri: Iżda meta jkun ser jiġi stabbilit minser ikun intitolat li jassumi l-kustodja tal-minuri, għandhom jiġu kkunsidrati l-fehmiet tal-minuri, filwaqt li jiġu meqjusa l-età u l-grad ta’ maturità ta’ dak il-minuri: Iżda wkoll sa fejn hu possibbli, l-aħwa għandhom jinżammu flimkien, filwaqt li jitqiesu l-aħjar interessi tal-minur ikkonċernat u l-età u l-grad ta’ maturità tal-minur ikkonċernat. (4) Jekk minuri mhux akkumpanjat ikun ingħata protezzjoni internazzjonali, l-awtorità responsabbli għall-għoti ta’ servizzi lill-minuri mhux akkumpanjati, bl-għajnuna ta’ organizzazzjonijiet internazzjonali kif ikun meħtieġ, għandha tipproċedi bl-ittraċċar ta l-membri tal-familja tal-minuri, sakemm dan ikun fl-aħjar interessi tal-minuri: Iżda f’każijiet fejn jista’ jkun hemm theddida għall-ħajja jew għall-integrità tal-minuri stess jew tal-qraba tiegħu, b’mod partikolari jekk huma baqgħu fil-pajjiż ta’ oriġini, għandha tingħata attenzjoni biex jiġi żgurat li l-ġbir, l-ipproċessar u ċ-ċirkolazzjoni ta’ informazzjoni dwar dawn il-persuni ssir fuq bażi kunfidenzjali. 19. Valutazzjoni tar-raġunijiet tal-persekuzzjoni għall-għoti ta’ status ta’ rifuġjat. (1) Meta jikkunsidra applikazzjoni għal status ta’ rifuġjat, fil-valutazzjoni tal-biża’ tal-persekuzzjoni, il-Kummissarju għandu jikkunsidra l-aspetti li ġejjin: (a) il-kunċett tar-razza b’mod partikolari, għandu jidħol fil-konsiderazzjonijiet ta’ kulur, nisel, jew sħubija f’xi gruppetniku partikolari; (b) il-kunċett tar-reliġjon li jinkludi b’mod partikolari it-tħaddin ta’ twemm in te jistiku, mhux te jistiku uateu, is-sehem fi jew nuqqas mill-adorazzjoni formali fil-privat jew fil-pubbliku, kemm wieħed waħdu jew f’komunità ma’ oħrajn, atti oħra reliġjużi jew espressjonijiet ta’ fehma, jew forom ta’ aġir personali jew ta’ komunjoni msejsa fuq jew ordnati minn xi twemmin reliġjuż; (ċ) il-kunċett ta’ nazzjonalità m’għandux ikun limitat għaċ-ċittadinanza jew in-nuqqas tagħha iżda b’mod partikolari għandu jidħol fih is-sħubija fi grupp stabbilit bl-identità tiegħu kulturali, etnika, jew lingwistika, oriġini komuni ġeografika jew oriġini politika jew ir-rabta tiegħu mal-poplu ta’ Stat ieħor; (d) grupp jitqies li jagħmel parti minn grupp soċjali partikolari meta b’mod partikolari: (i) membri ta’ dak il-grupp jaqsmu karatteristika sa mit-twelid, jew sfond komuni li ma jistax jinbidel, jew jaqsmu karatteristika jew twemmin li jkunu tant fundamentali għall-identità jew kuxjenza li persuna m’għandhiex tiġi imġiegħelha tirrinunzja għaliha; u (ii) dak il-grupp ikollu identità distinta fil-pajjiż rispettiv, għaliex iħarsu lejh bħala differenti mis-soċjetà ta’ madwar u; u (iii) skont iċ-ċirkostanzi fil-pajjiż ta’ oriġini, jaf jidħol fi grupp soċjali partikolari bbażat fuq karatteristika komuni jew tendenza sesswali. It-tendenza sesswa li ma tistax tiftiehem bħala li jidħlu fiha atti meqjusa bħala kriminali f’Malta. L-aspetti relatati mas-sessi, inkluża l-identità tal-ġeneru, għandhom jingħataw kunsiderazzjoni xierqa sabiex tiġi determinata sħubija fi grupp soċjali partikolari jew identifikata karatteristika ta’ grupp bħal dan; (e) jidħlu b’mod partikolari fil-kunċett tal-fehma politika t-tħaddin ta’ fehma, ħsieb jew twemmin dwar xi ħaġa marbuta mal-atturi potenzjali tal-persekuzzjoni li jinkludu l-Istat, partiti jew organizzazzjonijiet li jikkontrollaw l-Istat jew parti konsiderevoli tat-territorju tal-Istat u atturi mhux tal-Istat jekk jista’ jintwera li l-atturi l-oħra ma jistgħux jew ma jridux jagħtu protezzjoni kontra l-persekuzzjoni jew dannu gravi, u mal-politika jew metodi tagħhom, kemm jekk dawk il-fehma, ħsieb jew twemmin ikunux ġew ipprattikati jew le mill-applikant. (2) Fil-konsiderazzjoni ta’ jekk applikant għandux biża’ fondata tajjeb li jiġi persegwitat, huwa immaterja li jekk l-applikant fil-fatt ikollux il-karatteristika razzjali, reliġjuża, nazzjonali, soċjali jew politika li tiġbed lejha il-persekuzzjoni, b’dan, li dik il-karatteristika tiġi attribwita lill-applikant mill-attur tal-persekuzzjoni. 20. Drittijiet tar-refuġjati u persuni mogħtija status ta’ protezzjoni sussidjarja. (1) Minkejja d-disposizzjonijiet ta’ xi liġi oħra kuntrarja, u minkejja kull ordni ta’ deportazzjoni jew tat-tneħħija, persuna dikjarata bħala benefiċjarja ta’ protezzjoni internazzjonali għandha tkun intitolata: (a) mingħajr preġudizzju għad-dispożizzjonijiet tal-artikoli 9 u 10 tal-Att, li tibqa’ f’Malta bil-libertà ta’ moviment, u li tingħata, malajr kemm ikun possibbli, dokumenti personali, inkluż permess ta’ residenza għal perijodu ta’ tliet snin, li jiġi mġedded: Iżda permess ta’ residenza li għandu jingħata lill-membru tal-familja, jista’ jkun validu għal mill-inqas tliet sninu għandu jiġi mġedded; (b) jekk ma tkunx fil-kustodja waqt li tkun qed jistenna proċedimenti ġudizzjarji għall-għemil ta’ reat kriminali, jew tkun qed tiskontapiena ta’ priġunerija, għal Dokument tal-Ivvjaġġar skont il-Konvenzjoni fil-każ ta’ rifuġjat u għal dokument tal-ivvjaġġar skont id-dispożizzjonijiet rilevanti tal-liġi nazzjonali fil-każ ta’ benefiċjarju ta’ protezzjoni sussidjarja, li tintitolha li titlaqutmur lura Malta mingħajr ma jkollha bżonn viża; (ċ) li jkollha aċċess għal impjieg, ħarsien soċjali, akkomodazzjoni xierqa, programmi ta’ integrazzjoni, l-edukazzjoni statali u taħriġ, u li tirċievi l-kura medika tal-Istat: Iżda il-benefiċċji soċjali mogħtija lil benefiċjarji ta’ protezzjoni sussidjarja jistgħu jkunu limitati għal benefiċċji bażiċi ta’ għajnuna soċjali. (2) (a) Membri tal-familja ta’ persuna mogħtija status ta’ rifuġjat, jekk ikunu f’Malta fil-mument tad-deċiżjoni jew jekk jingħaqdu magħha f’Malta, igawdu l-istess drittijiet u benefiċċji bħala rifuġjati sabiex tkun tista’ tinżamm l-għaqda tal-familja. (b) Membri tal-familja ta’ persuna mogħtija protezzjoni sussidjarja, jekk ikunu f’Malta fiż-żmien tad-deċiżjoni, igawdu l-istess drittijiet u benefiċċji bħall-persuna l itgawdi status ta’ protezzjoni sussidjarja sabiex tkun tista’ tinżamm l-għaqda tal-familja. (3) Persuni li jingħataw l-istatus ta’ rifuġjat jew protezzjoni sussidjarja u li huma kkunsidrati bħala persuni vulnerabbli għandhom, sa fejn ikun possibbli, jingħataw kura tas-saħħa adegwata. 21. Il-Kummissarju Għoli. Il-Kummissarju Għoli- (a) ikollu aċċess għall-applikanti għal protezzjoni internazzjonali, inkluż dawk f’żoni ta’ detenzjoni u f’żoni ta’ transitu fil-mitjar u fil-port; (b) ikollu aċċess għal tagħrif dwar l-applikazzjonijiet individwali għal protezzjoni internazzjonali, dwar it-tmexxija tal-proċedura u dwar id-deċiżjonijiet meħuda, meta l-applikant għall-protezzjoni internazzjonali jaqbel għaldaqstant; (ċ) jista’ jkun preżenti ma tul xi intervista u li jagħti l-fehmiet tiegħu bil-miktub, fil-qadi tad-dmirijiet tiegħu taħt l-Artikolu 35 tal-Konvenzjoni, lejn xi awtoritajiet kompetenti fir-rigward ta’ applikazzjonijiet individwali għall-protezzjoni internazzjonali f’kull stadju tal-proċedura kif stabbilit mill-Kummissarju: Iżda dawk id-drittijiet japplikaw għal organizzazzjoni li tkun qed topera f’Malta f’isem l-UNHCR bħala riżultat ta’ ftehim ma’ Malta. 22. Valutazzjoni ta’ pajjiż terz bħala sigur. (1) Il-Kummissarju jista’ japplika l-kunċett ta’ pajjiż terz sigur biss fejn ikun żgurat li l-applikant ser jiġi trattat skont il-prinċipji imsemmija fl-artikolu 2 tal-Att. Fid-deċiżjoni tal-applikazzjoni bħala inammissibbli minħabba li pajjiż jitqies bħala pajjiż terz sigur għall-applikant, skont l-artikolu 24 tal-Att, il-Kummissarju għandu: (a) jiżgura li hemm konnessjoni bejn l-applikant u l-pajjiż terz b’mod li l-applikant jista’ raġonevolment jitqies li jista’ jmur lejn dak il-pajjiż; (b) jiżgura li l-kunċett ta’ pajjiz terz sigur jista’ jiġi applikat għal xi pajjiż jew applikant partikolari wara li tkun saret konsiderazzjoni każ b’każ tas-sigurtà tal-pajjiż; (ċ) jiżgura li n-nuqqas ta’ periklu tal-pajjiż terz jiġi valutat fuq bażi individwali, meta titqies xi analiżi magħmula minn għaqdiet internazzjonali ta’ famali jistgħu jkunu disponibbli minn żmiem għal żmien, inkluż l-uffiċċju tal-Kummissarju Għoli tan-Nazzjonijiet Uniti għar-Rifuġjati: Iżda l-applikant ikun jista’ jappella mill-inam missibilità tal-applikazzjoni fuq bażi tal-pajjiż terz sigur jekk jista’ juri li, jekk jintbagħat lura lil dak il-pajjiż, huwa jġarr ab tortura, trattament jew kastigkrudili, inuman jew degradanti: Iżda wkoll l-applikant għandu jingħata permess li jikkontesta l-eżistenza ta’ rabta bejn dak l-applikant u l-pajjiż terz kif ukoll jikkontesta l-applikazzjoni tal-kunċett tal-pajjiż terz sigur bla periklu fuq il-bażi li l-pajjiż terz mhux sigur. (2) Fit-teħid tad-deċiżjoni msemmija fis-sub regolament (1), il-Kummissarju għandu: (a) jgħarraf lill-applikant bid-deċiżjoni tiegħu; (b) jagħtih dokument li jgħarraf lill-awtoritajiet tal-pajjiż terz, f’ilsien ta’ dak il-pajjiż, li l-applikazzjoni ma ġietx eżaminata fis-sustanza. (3) Meta l-pajjiż terz ma jħallix lill-applikant jidħol fit-territorju tiegħu, il-Kummissarju għandu jiżgura li l-applikant ikollu aċċess għall-proċedura għall-eżami tal-applikazzjoni tiegħu skont l-Att jew dawn ir-regolamenti. 23. Il-kunċett ta’ pajjiż terz sigur. Pajjiż terz jista’, wara eżami individwali tal-applikazzjoni, ikun kunsidrat bħala pajjiż ta’ oriġini sigur għal applikant partikolari biss jekk: (a) hu jew hi għandu ċ-ċittadinanza ta’ dak il-pajjiż; jew (b) hu jew hi jkun persuna apolida u kien, preċedentement, abitwalment residenti f’dak il-pajjiż, u hu jew hi ma ppreżenta l-ebda raġuni serja sabiex il-pajjiż ma jiġix kunsidrat bħala pajjiż ta’ oriġini sigur fiċ-ċirkostanzi partikolari tiegħu jew tagħha u fir-rigward tal-kwalifika tiegħu jew tagħha bħala benefiċjarju ta’ protezzjoni internazzjonali skont l-artikoli 8 u 17 tal-Att.